C 463/18
EL
Επίσημη Εφημερίδα της Ευρωπαϊκής Ένωσης
5.12.2022
Αίτηση προδικαστικής αποφάσεως την οποία υπέβαλε το Amtsgericht Wesel (Γερμανία) στις 9 Σεπτεμβρίου 2022 — AT, BT κατά PS GbR, VG, MB, DH, WB, GS (Υπόθεση C-590/22) (2022/C 463/24) Γλώσσα διαδικασίας: η γερμανική Αιτούν δικαστήριο Amtsgericht Wesel Διάδικοι στην υπόθεση της κύριας δίκης Ενάγοντες: AT, BT Εναγόμενοι: PS GbR, VG, MB, DH, WB, GS Προδικαστικά ερωτήματα 1) Αρκεί για τη θεμελίωση δικαιώματος αποζημίωσης βάσει του άρθρου 82, παράγραφος 1, του κανονισμού (ΕΕ) 2016/679 (1) του Ευρωπαϊκού Κοινοβουλίου και του Συμβουλίου, της 27ης Απριλίου 2016, για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και την κατάργηση της οδηγίας 95/46/ΕΚ (Γενικός Κανονισμός για την Προστασία των Δεδομένων, στο εξής: του ΓΚΠΔ), παράβαση διατάξεως του ΓΚΠΔ που αποσκοπεί στην προστασία του ασκούντος το δικαίωμα προσώπου ή απαιτείται το εν λόγω πρόσωπο να έχει υποστεί και περαιτέρω βλάβη, πέραν της παραβάσεως των διατάξεων αυτής καθεαυτήν; 2) Απαιτείται, κατά το δίκαιο της Ένωσης, για τη θεμελίωση δικαιώματος ικανοποίησης μη υλικής ζημίας βάσει του άρθρου 82, παράγραφος 1, του ΓΚΠΔ να πρόκειται περί βλάβης ορισμένης βαρύτητας; 3) Ειδικότερα: Αρκεί για τη θεμελίωση δικαιώματος ικανοποίησης μη υλικής ζημίας, βάσει του άρθρου 82, παράγραφος 1, του ΓΚΠΔ, η ανησυχία του προσώπου που ασκεί το δικαίωμα ότι, συνεπεία της παραβάσεως των διατάξεων του εν λόγω κανονισμού, τα δεδομένα προσωπικού χαρακτήρα που το αφορούν έχουν περιέλθει σε γνώση τρίτων, χωρίς να μπορεί αυτό να διαπιστωθεί με βεβαιότητα; 4) Αντιβαίνει στο δίκαιο της Ένωσης το ότι ο εθνικός δικαστής, κατά την εκτίμηση της ικανοποίησης μη υλικής ζημίας κατά το άρθρο 82, παράγραφος 1, του ΓΚΠΔ, λαμβάνει υπόψη κατ’ αναλογίαν τα κριτήρια τα οποία, σύμφωνα με το γράμμα του άρθρου 83, παράγραφος 2, δεύτερη περίοδος, του ΓΚΠΔ, εφαρμόζονται μόνον επί διοικητικών προστίμων; 5) Πρέπει για τον υπολογισμό του ύψους της αποζημίωσης για μη υλική ζημία κατά το άρθρο 82, παράγραφος 1, του ΓΚΠΔ να συνεκτιμάται και το κατά πόσον, λόγω του ύψους της επιδικασθείσας απαίτησης, επιτυγχάνεται το αποτρεπτικό αποτέλεσμα και/ή περιορίζεται στο ελάχιστο η «εμπορευματοποίηση» (υπολογιζόμενη αποδοχή διοικητικών προστίμων/καταβολών αποζημίωσης) των παραβάσεων; 6) Κατά την εκτίμηση του δικαιώματος για ικανοποίηση μη υλικής ζημίας βάσει του άρθρου 82, παράγραφος 1, του ΓΚΠΔ, συνάδει με το δίκαιο της Ένωσης ο συνυπολογισμός της βαρύτητας ταυτόχρονων παραβάσεων διατάξεων του εθνικού δικαίου οι οποίες αποσκοπούν στην προστασία δεδομένων προσωπικού χαρακτήρα, αλλά δεν συνιστούν ούτε κατ’ εξουσιοδότηση ή εκτελεστικές πράξεις ούτε νομοθετικές διατάξεις των κρατών μελών που εξειδικεύουν τους κανόνες του παρόντος κανονισμού; (1)
Κανονισμός (ΕΕ) 2016/679 του Ευρωπαϊκού Κοινοβουλίου και του Συμβουλίου, της 27ης Απριλίου 2016, για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και την κατάργηση της οδηγίας 95/46/ΕΚ (Γενικός Κανονισμός για την Προστασία Δεδομένων) (ΕΕ 2016, L 119, σ. 1).
Αίτηση προδικαστικής αποφάσεως την οποία υπέβαλε το Verwaltungsgericht Minden (Γερμανία) στις 15 Σεπτεμβρίου 2022 — Κύριος J. O. κατά Kreis Gütersloh (Υπόθεση C-596/22) (2022/C 463/25) Γλώσσα διαδικασίας: η γερμανική Αιτούν δικαστήριο Verwaltungsgericht Minden